Polarsoleie

Polarsoleie (Ranunculus sulphureus) er en flerårig urt i soleiefamilien.

Den blir 5–20 cm høy og har en opprett, ugrenet stengel med noen få blad. Stengelbladene mangler stilk og består av smale fliker. De nedre bladene har stilk og er nyreformete med tre grunne fliker. Blomstene er gule med brunhårete begerblad. Polarsoleie ligner mye på snøsoleie, men kan skilles på at de nedre bladene er grunnere fliket og at basis på bladene er kileformet. Planten vokser på våtere steder enn snøsoleie, som regel langs bekker og snøleier. Polarsoleie blomstrer seinere, etter at snøsoleie har satt frø, og foretrekker mer basisk jord. 

Polarsoleie i snever betydning (var. sulphureus) er sirkumpolart utbredt i Arktis. En annen varietet (var. intercedens) vokser på Kamtsjatka og Aleutene. Issoleie er, som mange andre arktiske planter, polyploid, og kromosomtallet er . I Altaj- og Sajanfjellene finnes en beslektet art, Ranunculus altaicus, med diploid kromosomtall, . I Europa finnes polarsoleie i nordlige Norge, Sverige, Finland og Russland inkludert Svalbard, Frans Josefs land og Novaja Semlja. I Norge vokser den noen få steder i Troms og Finnmark. På Svalbard og Bjørnøya er polarsoleie vanlig.

Referanser

Litteratur

Eksterne lenker 
 
 Svalbards flora - Ranunculus sulphureus 
 markblomster.com – polarsoleie

Gule blomster
Soleiefamilien
Svalbards flora
Grønlands flora
Karplanter på norsk rødliste